Fælles holdning (EF) nr. 4/2004

fastlagt af Rådet den 27. oktober 2003

med henblik på vedtagelse af Europa-Parlamentets og Rådets direktiv 2004/.../EF af ... om ophævelse af visse direktiver om levnedsmiddelhygiejne og sundhedsbetingelser for produktion og afsætning af visse animalske produkter til konsum og om ændring af Rådets direktiv 89/662/EØF og 92/118/EØF og Rådets afgørelse 95/408/EF

(2004/C 48 E/04)

EUROPA-PARLAMENTET OG RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, navnlig artikel 37, 95 og 152, stk. 4, litra b),

under henvisning til forslag fra Kommissionen(1),

under henvisning til udtalelse fra Det Europæiske Økonomiske og Sociale Udvalg(2),

efter høring af Regionsudvalget,

efter proceduren i traktatens artikel 251(3), og

ud fra følgende betragtninger:

(1) Flere direktiver fastlægger dyresundheds- og folkesundhedsbestemmelser for produktion og afsætning af animalske produkter.

(2) Følgende retsakter indeholder nye bestemmelser om ændring og ajourføring af disse direktiver:

- Europa-Parlamentets og Rådets forordning (EF) nr. .../2004 af ... om fødevarehygiejne(4)

- Europa-Parlamentets og Rådets forordning (EF) nr. .../2004 af ... om særlige hygiejnebestemmelser for animalske fødevarer(5)

- Europa-Parlamentets og Rådets forordning (EF) nr. .../2004 af ... om særlige bestemmelser for tilrettelæggelsen af den offentlige kontrol af animalske produkter til konsum(6) og

- Rådets direktiv 2002/99/EF af 16. december 2002 om dyresundhedsbestemmelserne for produktion, tilvirkning, distribution og indførsel af animalske produkter til konsum(7).

(3) De tidligere direktiver bør derfor ophæves. Da forordning (EF) nr. .../2004(8) om fødevarehygiejne fastsætter, at Rådets direktiv 93/43/EØF af 14. juli 1993 om levnedsmiddelhygiejne(9) ophæves, ophæver dette direktiv kun direktiver om animalske produkter.

(4) Bestemmelserne i Rådets direktiv 72/462/EØF(10) bør fortsat kun gælde ved indførsel af levende dyr, idet de nye hygiejneregler og direktiv 2002/99/EF træder i stedet for dets regler om fersk kød og kødprodukter.

(5) Det er imidlertid nødvendigt at fastsætte, at visse gennemførelsesbestemmelser fortsat skal være gældende, indtil de nødvendige foranstaltninger er truffet under de nye retlige rammer.

(6) Ændringer af Rådets direktiv 89/662/EØF(11) og 92/118/EØF(12) og af Rådets afgørelse 95/408/EF(13) er også nødvendige for at tage hensyn til omarbejdelsen -

UDSTEDT FØLGENDE DIREKTIV:

Artikel 1

I dette direktiv forstås ved "relevant dato" den dato, fra hvilken forordning (EF) nr. .../2004(14), nr. .../2004(15) og nr. .../2004(16) finder anvendelse.

Artikel 2

Følgende direktiver ophæves med virkning fra den relevante dato:

1) Rådets direktiv 64/433/EØF af 26. juni 1964 om sundhedsmæssige problemer vedrørende handelen med fersk kød inden for Fællesskabet(17),

2) Rådets direktiv 71/118/EØF af 15. februar 1971 om sundhedsmæssige problemer i forbindelse med handel med fjerkrækød(18),

3) Rådets direktiv 72/461/EØF af 12. december 1972 om veterinærpolitimæssige problemer vedrørende handel med fersk kød inden for Fællesskabet(19),

4) Rådets direktiv 77/96/EØF af 21. december 1976 om trikinundersøgelse i forbindelse med indførsel af fersk kød af tamsvin fra tredjelande(20),

5) Rådets direktiv 77/99/EØF af 21. december 1976 om sundhedsmæssige problemer i forbindelse med handel med kødprodukter inden for Fællesskabet(21),

6) Rådets direktiv 80/215/EØF af 22. januar 1980 om veterinærpolitimæssige problemer i forbindelse med samhandelen med kødprodukter inden for Fællesskabet(22),

7) Kommissionens direktiv 89/362/EØF af 26. maj 1989 om almindelige hygiejnebestemmelser for mælkeproduktionsbedrifter(23),

8) Rådets direktiv 89/437/EØF af 20. juni 1989 om hygiejne- og sundhedsproblemer i forbindelse med produktion og afsætning af ægprodukter(24),

9) Rådets direktiv 91/492/EØF af 15. juli 1991 om sundhedsmæssige betingelser for produktion og afsætning af levende toskallede bløddyr(25),

10) Rådets direktiv 91/493/EØF af 22. juli 1991 om sundhedsmæssige betingelser for produktion og afsætning af fiskerivarer(26),

11) Rådets direktiv 91/494/EØF af 26. juni 1991 om dyresundhedsmæssige betingelser for handel inden for Fællesskabet med fersk fjerkrækød og for indførsel heraf fra tredjelande(27),

12) Rådets direktiv 91/495/EØF af 27. november 1990 om sundhedsmæssige og dyresundhedsmæssige problemer i forbindelse med produktion og afsætning af kaninkød og kød af opdrættet vildt(28),

13) Rådets direktiv 92/45/EØF af 16. juni 1992 om sundhedsmæssige og dyresundhedsmæssige problemer i forbindelse med nedlægning af vildtlevende vildt og afsætning af kød heraf(29),

14) Rådets direktiv 92/46/EØF af 16. juni 1992 om sundhedsbestemmelser for produktion og afsætning af rå mælk, varmebehandlet mælk og mælkebaserede produkter(30),

15) Rådets direktiv 92/48/EØF af 16. juni 1992 om fastsættelse af minimumshygiejneregler for fiskerivarer fremstillet om bord på visse fartøjer i overensstemmelse med artikel 3, stk. 1, litra a), nr. i), i direktiv 91/493/EØF(31), og

16) Rådets direktiv 94/65/EF af 14. december 1994 om krav til fremstilling og afsætning af hakket kød og tilberedt kød(32).

Artikel 3

Direktiv 92/118/EØF ændres som følger med virkning fra den relevante dato:

1) alle henvisninger til "bilag I og II" ændres til henvisninger til "bilag I"

2) i artikel 4, stk. 1, udgår ordene "samt i bilag II for så vidt angår den offentlige sundhed", og

3) bilag II ophæves.

Artikel 4

1. Med virkning fra den relevante dato betragtes henvisninger til direktiverne omhandlet i artikel 2 eller bilag II til direktiv 92/118/EØF som henvisninger til henholdsvis:

a) forordning (EF) nr. .../2004(33)

b) forordning (EF) nr. .../2004(34), eller

c) direktiv 2002/99/EF.

2. Indtil vedtagelsen af mikrobiologiske kriterier og temperaturkontrolbestemmelser i overensstemmelse med artikel 4 i forordning (EF) nr. .../2004(35) finder sådanne kriterier eller bestemmelser i direktiverne i artikel 2 eller i bilag II til direktiv 92/118/EØF, eller gennemførelsesbestemmelserne hertil fortsat anvendelse.

3. Indtil vedtagelsen af de nødvendige bestemmelser på grundlag af forordning (EF) nr. .../2004(36), nr. .../2004(37), nr. .../2004(38) og direktiv 2002/99/EF, finder følgende retsakter fortsat tilsvarende anvendelse:

a) gennemførelsesbestemmelser vedtaget på grundlag af direktiverne som omhandlet i artikel 2

b) gennemførelsesbestemmelser vedtaget på grundlag af bilag II til direktiv 92/118/EØF, bortset fra beslutning 94/371/EF(39)

c) gennemførelsesbestemmelser vedtaget på grundlag af direktiv 72/462/EØF, og

d) midlertidige lister over tredjelande og tredjelandsvirksomheder opstillet i overensstemmelse med beslutning 95/408/EF.

Artikel 5

1. Fra den 1. januar 2005 gælder dyresundhedsreglerne i direktiv 72/462/EØF fortsat kun i forbindelse med indførsel af levende dyr.

2. Fra den relevante dato gælder direktiv 72/462/EØF kun i forbindelse med indførsel af levende dyr.

Artikel 6

Direktiv 89/662/EØF ændres som følger med virkning fra den relevante dato:

1) Henvisningerne:

a) i artikel 1 til "produkter af animalsk oprindelse, der er omfattet af de i bilag A anførte direktiver" og

b) i artikel 4, stk. 1, til "de produkter, der er fremstillet i overensstemmelse med de i bilag A nævnte direktiver"

ændres til "animalske produkter, der er omfattet af retsakterne i bilag A".

2) Bilag A affattes således:

"BILAG A

KAPITEL I

Rådets direktiv 2002/99/EF af 16. december 2002 om dyresundhedsbestemmelserne for produktion, tilvirkning, distribution og indførsel af animalske produkter til konsum(1).

Europa-Parlamentets og Rådets forordning (EF) nr. .../2004 om særlige hygiejnebestemmelser for animalske fødevarer(2).

KAPITEL II

Rådets direktiv 92/118/EØF af 17. december 1992 om dyresundhedsmæssige og sundhedsmæssige betingelser for samhandel med og indførsel til Fællesskabet af produkter, der for så vidt angår disse betingelser ikke er underlagt specifikke fællesskabsbestemmelser, som omhandlet i bilag A, kapitel I, i direktiv 89/662/EØF, og for så vidt angår patogener, i direktiv 90/425/EØF(3).

Europa-Parlamentets og Rådets forordning (EF) nr. 1774/2002 af 3. oktober 2002 om sundhedsbestemmelser for animalske biprodukter, som ikke er bestemt til konsum(4)

(1) EFT L 18 af 23.1.2003, s. 11.

(2) EUT L ...

(3) EFT L 62 af 15.3.1993, s. 49. Senest ændret ved Kommissionens beslutning 2003/42/EF (EF L 13 af 18.1.2003, s. 24).

(4) EFT L 273 af 10.10.2002, s. 1. Ændret ved Kommissionens forordning (EF) nr. 808/2003 (EUT L 117 af 13.5.2003, s. 1).".

Artikel 7

Artikel 9 i beslutning 95/408/EF affattes med virkning fra dette direktivs ikrafttræden således:

"Artikel 9

Denne beslutning anvendes indtil den 'relevante dato', som fastlagt i artikel 1 i Europa-Parlamentets og Rådets direktiv 2004/.../EF af ... om ophævelse af visse direktiver om levnedsmiddelhygiejne og sundhedsbetingelser for produktion og afsætning af visse animalske produkter til konsum(40).".

Artikel 8

Medlemsstaterne sætter de nødvendige love og administrative bestemmelser i kraft for at efterkomme dette direktiv senest på den relevante dato. De underretter straks Kommissionen herom.

Når medlemsstaterne vedtager disse love og bestemmelser, skal de ved vedtagelsen indeholde en henvisning til dette direktiv, eller de skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.

Artikel 9

Dette direktiv træder i kraft på dagen for offentliggørelsen i Den Europæiske Unions Tidende.

Artikel 10

Dette direktiv er rettet til medlemsstaterne.

Udfærdiget i ...

På Europa-Parlamentets vegne

Formand

På Rådets vegne

Formand

(1) EFT C 365 E af 19.12.2000, s. 132 og EUT C ...

(2) EFT C 155 af 29.5.2001, s. 39.

(3) Europa-Parlamentets udtalelse af den 3. juni 2003 (EFT C ...), Rådets fælles holdning af 27. oktober 2003, og Europa-Parlamentets holdning af ... (endnu ikke offentliggjort i EUT).

(4) Se side 1 i denne Tidende.

(5) Se side 23 i denne Tidende.

(6) Se side 82 i denne Tidende.

(7) EFT L 18 af 23.1.2003, s. 11.

(8) Se side 1 i denne Tidende.

(9) EFT L 175 af 19.7.1993, s. 1.

(10) Rådets direktiv 72/462/EØF af 12. december 1972 om sundhedsmæssige og veterinærpolitimæssige problemer i forbindelse med indførsel af kvæg og svin samt fersk kød fra tredjelande (EFT L 302 af 31.12.1972, s. 28). Senest ændret ved Rådets forordning (EF) nr. 807/2003 (EUT L 122 af 16.5.2003, s. 36).

(11) Rådets direktiv 89/662/EØF af 11. december 1989 om veterinærkontrol i samhandelen i Fællesskabet med henblik på gennemførelse af det indre marked (EFT L 395 af 30.12.1989, s. 13). Senest ændret ved forordning (EF) nr. 806/2003 (EUT L 122 af 16.5.2003, s. 1).

(12) Rådets direktiv 92/118/EØF af 17. december 1992 om dyresundhedsmæssige og sundhedsmæssige betingelser for samhandel med og indførsel til Fællesskabet af produkter, der for så vidt angår disse betingelser ikke er underlagt specifikke fællesskabsbestemmelser, som omhandlet i bilag A, kapitel I, i direktiv 89/662/EØF, og for så vidt angår patogener, i direktiv 90/425/EØF (EFT L 62 af 15.3.1993, s. 49). Senest ændret ved Kommissionens afgørelse 2003/42/EF (EUT L 13 af 18.1.2003, s. 24).

(13) Rådets beslutning 95/408/EF af 22. juni 1995 om betingelserne for opstilling i en overgangsperiode af midlertidige lister over tredjelandsvirksomheder, hvorfra medlemsstaterne kan indføre visse animalske produkter, fiskerivarer og levende toskallede bløddyr (EFT L 243 af 11.10.1995, s. 17). Senest ændret ved forordning (EF) nr. 806/2003.

(14) Se side 1 i denne Tidende.

(15) Se side 23 i denne Tidende.

(16) Se side 82 i denne Tidende.

(17) EFT 121 af 29.7.1964, s. 2012/64. Senest ændret ved direktiv 95/23/EF (EFT L 243 af 11.10.1995, s. 7).

(18) EFT L 55 af 8.3.1971, s. 23. Senest ændret ved forordning (EF) nr. 807/2003.

(19) EFT L 302 af 31.12.1972, s. 24. Senest ændret ved forordning (EF) nr. 807/2003.

(20) EFT L 26 af 31.1.1977, s. 67. Senest ændret ved forordning (EF) nr. 807/2003.

(21) EFT L 26 af 31.1.1977, s. 85. Senest ændret ved forordning (EF) nr. 807/2003.

(22) EFT L 47 af 21.2.1980, s. 4. Senest ændret ved forordning (EF) nr. 807/2003.

(23) EFT L 156 af 8.6.1989, s. 30.

(24) EFT L 212 af 22.7.1989, s. 87. Senest ændret ved forordning (EF) nr. 806/2003.

(25) EFT L 268 af 24.9.1991, s. 1. Senest ændret ved forordning (EF) nr. 806/2003.

(26) EFT L 268 af 24.9.1991, s. 15. Senest ændret ved forordning (EF) nr. 806/2003.

(27) EFT L 268 af 24.9.1991, s. 35. Senest ændret ved direktiv 1999/89/EF (EFT L 300 af 23.11.1999, s. 17).

(28) EFT L 268 af 24.9.1991, s. 41. Senest ændret ved forordning (EF) nr. 806/2003.

(29) EFT L 268 af 14.9.1992, s. 35. Senest ændret ved forordning (EF) nr. 806/2003.

(30) EFT L 268 af 14.9.1992, s. 1. Senest ændret ved forordning (EF) nr. 806/2003.

(31) EFT L 187 af 7.7.1992, s. 41.

(32) EFT L 368 af 31.12.1994, s. 10. Senest ændret ved forordning (EF) nr. 806/2003.

(33) Se side 1 i denne Tidende.

(34) Se side 23 i denne Tidende.

(35) Se side 82 i denne Tidende.

(36) Se side 1 i denne Tidende.

(37) Se side 23 i denne Tidende.

(38) Se side 82 i denne Tidende.

(39) EFT L 168 af 2.7.1994, s. 34.

(40) EUT L ...

RÅDETS BEGRUNDELSE

I. INDLEDNING

I juli 2000 forelagde Kommissionen et direktiv om ophævelse af visse direktiver om levnedsmiddelhygiejne og sundhedsbetingelser for produktion og afsætning af visse animalske produkter til konsum og om ændring af direktiv 89/662/EØF og 91/67/EØF.

Europa-Parlamentet afgav udtalelse om forslaget til direktiv i juni 2003. Det Økonomiske og Sociale Udvalg afgav udtalelse i marts 2001(1).

Rådet vedtog, på baggrund af disse udtalelser, sin fælles holdning den 27. oktober 2003.

II. MÅL

Forslaget til direktiv er det femte i en pakke med fem forslag, der har til formål at konsolidere, ajourføre og forenkle fællesskabslovgivningen om fødevarehygiejne, samtidig med at der sikres et højt niveau for beskyttelse af folkesundheden. Rådet vedtog fælles holdninger om alle fire forslag, som er omfattet af proceduren om fælles beslutningstagning på samme tid(2).

Direktivet indeholder oprydningsforanstaltninger, som skal muliggøre overgangen fra de nuværende hygiejneregler til den nye hygiejnelovgivning. Nærmere bestemt:

- ophæves en række eksisterende direktiver, som fastlægger hygiejne- eller sundhedsregler for visse animalske produkter

- ændres anvendelsen af andre eksisterende direktiver og en beslutning i højere eller mindre grad, og

- forbliver eksisterende gennemførelsesforanstaltninger i kraft, indtil de nødvendige foranstaltninger kan træffes i henhold til den nye hygiejnelovgivning.

III. ANALYSE AF DEN FÆLLES HOLDNING

A. Anvendelsesdato (artikel 1)

Rådet er enigt om, at alle elementer i hygiejnepakken bør træde i kraft samtidigt. Det mener imidlertid, at en udtrykkelig erklæring herom vil give en større retssikkerhed. I den fælles holdning definerer direktivets artikel 1 derfor anvendelsesdatoen for de tre forordninger om de nye hygiejneregler som den "relevante dato". I henhold til de følgende artikler træder de nødvendige foranstaltninger i kraft fra denne dato.

Den fælles holdning er således i overensstemmelse med den eneste ændring i Europa-Parlamentets førstebehandlingsudtalelse.

B. Ophævelse af eksisterende direktiver (artikel 2)

Ifølge den fælles holdnings artikel 2 ophæves de eksisterende direktiver om regler for animalske produkter. Ifølge artikel 17 i den fælles holdning om forordningen vedrørende fødevarehygiejne ophæves direktiv 93/43/EØF, som fastlægger hygiejneregler for alle slags fødevarer.

C. Direktiv 92/118/EØF (artikel 3)

Ud over ophævelsen af bilag II til direktiv 92/118/EØF indeholder den fælles holdning også konsekvensændringer af andre bestemmelser i dette direktiv.

D. Fortolkende klausul og "saving clause" (artikel 4)

I Artikel 4, stk. 1, fastsættes, at henvisninger til de bestemmelser, som ophæves i medfør af artikel 2 og 3, fortolkes som henvisninger til de nye hygiejne- og sundhedsregler.

Ifølge artikel 4, stk. 3, forlænges anvendelsesperioden for visse gældende gennemførselsregler. Sammenholdt med Kommissionens oprindelige forslag fremgår det, at bestemmelsen

- præciserer, at det er muligt at ophæve sådanne regler uden at erstatte dem med nye, hvis de ikke længere er nødvendige

- omfatter midlertidige lister over tredjelande og tredjelandsvirksomheder som er udarbejdet i henhold til beslutning 95/408/EF

- omfatter gennemførelsesregler vedtaget på grundlag af direktiv 76/462/EØF, og

- ikke omfatter beslutning 94/371/EF, da dens regler ikke tilfører noget nyt til de nye forordninger.

Bestemmelsen om sundhedsmærkning i artikel 3, stk. 3, i Kommissionens oprindelige forslag er ikke længere nødvendig, eftersom de nye hygiejneforordninger indeholder de relevante bestemmelser.

E. Tilpasning af eksisterende lovgivning (artikel 5, 6 og 7)

Konsekvensændringer som følge af ændringerne af direktiv 89/662/EØF er indarbejdet i den fælles holdning.

Direktiv 91/67/EØF ændres ikke, da vedtagelsen af direktiv 2002/99/EF har gjort dette overflødigt.

Beslutning 95/408/EF ændres, så den kan anvendes, indtil den nye hygiejnelovgivning træder i kraft. Dette er nødvendigt, fordi beslutningen udløber den 31. december 2003, og et nyt retsgrundlag med henblik på udformning og ajourføring af listen over tredjelande og tredjelandsvirksomheder ikke foreligger før efter vedtagelsen af hygiejnepakken.

Den fælles holdning indeholder også en bestemmelse, som tilpasser anvendelsesområdet for direktiv 72/462/EØF. Da de nye hygiejneregler overflødiggør dets regler om fersk kød og kødprodukter, skal direktivets krav kun gælde for import af levende dyr.

IV. KONKLUSION

Rådet ser med tilfredshed på, at Kommissionen accepterer dets fælles holdning, og at udkastet til forordning er i overensstemmelse med formålet med den ændring, som Europa-Parlamentet vedtog ved førstebehandlingen. Rådet håber, at det betyder, at direktivet og resten af hygiejnepakken hurtigt kan vedtages.

(1) Regionsudvalget har besluttet ikke at afgive udtalelse.

(2) I december 2002 vedtog Rådet på grundlag af Kommissionens fjerde forslag direktiv 2002/99/EF om dyresundhedsbestemmelser for produktion, tilvirkning, distribution og indførsel af animalske produkter til konsum.